ખેડૂતો દ્વારા આ બાબતે કહેવામાં આવ્યું કે પહેલા અમે ખેતી કરતા હતા ત્યારે પણ આટલા જ વાનરો ગામમાં હતા પણ પાકને નુકસાન પહોંચાડતા ન હતા. પરંતુ હવે વાનરના વધતા જતા ત્રાસના કારણે મજૂરો ખેતરોમાં રાત રોકાવા અને કામ કરવા તૈયાર નથી. અમે જે પાક વાવીએ તે પાકને મોટું નુકસાન વાનરો પહોંચાડે છે. આ બાબતે ગામ લોકોએ જંગલખાતાને વિનંતી કરી છે કે, તેઓ આ વાનરોને પકડીને જંગલમાં છોડી દે જેના કારણે ગામની મહિલા અને ખેડૂતોનો પાક સુરક્ષિત રહે.